Restricțiile se prelungesc pentru alte 14 zile, începând de duminică, ora 00:00. Care este singura schimbare prevăzută de CMBSU.
Prefectura Capitalei anunță prelungirea restricțiilor pentru alte 14 zile. Singura schimbare prevăzută de Comitetul Municipiului Bucureşti pentru Situaţii de Urgenţă este că magazinele vor rămâne deschise în Vinerea Floriilor până la 20:00.
În București rata de incidență cumulată la 14 zile este sâmbătă de 6,39 la mia de locuitori, motiv pentru care, începând de duminică ora 00:00 se prelungesc restricțiile deja existente.Astfel, este interzisă circulaţia persoanelor în afara locuinţei între orele 22:00 – 5:00 în zilele de luni până joi și între orele 20:00 – 5:00 în zilele de vineri, sâmbătă și duminică.Magazinele pot fi deschise în intervalul orar 5:00 – 18:00 în zilele de vineri, sâmbata și duminică, iar de luni până joi până la ora 21:00.Accesul în mall-uri se va face în așa fel încât să se asigure distanța de minim 2 metri între persoane, precum și o suprafață de minim 7 metri pătrați pe persoană.Măsurile încetează când rata de incidență cumulată pe o perioadă de 14 zile scade sub 3,5 la mie.Prefectul Alin Stoica a precizat că singura schimbare prevăzută de Comitetul Municipiului Bucureşti pentru Situaţii de Urgenţă este că magazinele vor rămâne deschise în Vinerea Floriilor până la 20:00.